
הכנסת השש-עשרה





נוסח לא מתוקן
מושב רביעי

פרוטוקול מס' 317

מישיבת ועדת הכספים

יום שני, כ"ב בשבט התשס"ה (20.2.2006), שעה 10:30

סדר היום: 
בקשה לדחיית מועדים לפי סעיף 10(ו) לחוק מימון מפלגות, התשל"ג-1973.
נכחו:
חברי הוועדה:


יעקב ליצמן - היו"ר

חיים כץ

מוזמנים:


מבקר המדינה מיכה לינדנשטראוס

שלומית לביא - עוזרת בכירה למבקר המדינה

שמואל גולן - משנה למנכ"ל משרד מבקר המדינה

לאה עוזיאל - חשבת משרד מבקר המדינה

יועצת כלכלית:
סמדר אלחנני

ייעוץ משפטי:
הלית מגידו

מנהל הוועדה:
טמיר כהן
רשמה:
תמר שפנייר

בקשה לדחיית מועדים לפי סעיף 10(ו) לחוק מימון מפלגות, התשל"ג-1973

היו"ר יעקב ליצמן:

 אני פותח את הישיבה. על סדר היום - בקשה לדחיית מועדים לפי סעיף 10(ו) לחוק מימון מפלגות. איפה חברי הכנסת שהגישו בג"ץ, שטוענים שיש מחטפים בוועדה? רבותיי, הם לא משתתפים בישיבה. למען השעון, עכשיו שלוש דקות אחרי 10 וחצי, שלא יבואו אחר כך בטענות.

מר שמואל גולן, בבקשה.

שמואל גולן:


אדוני היושב-ראש, לפי סעיף 10(ג) לחוק מימון מפלגות, הסיעות בכנסת אמורות להגיש למבקר המדינה דין וחשבון שוטף לשנת 2005. הן צריכות להגיש את זה ב-12.3.2006. בנוסף לזה, כידוע לכך, ב-28 במרץ יש מערכת בחירות לכנסת השבע-עשרה, ובהתאם לחוק, 12 שבועות לאחר מכן הן צריכות להגיש לנו את הדין וחשבון, ואנחנו אמורים 20 שבועות לאחר מכן להגיש את הדין וחשבון ליושב-ראש הכנסת. ביקשנו לבצע איחוד של שלושת מערכות החשבונות, כך שכולם יגישו ביולי, בהתאם לתאריך שכתבנו לך במסמך, אדוני היושב-ראש. לאחר שאנחנו נבדוק את זה, כמובן נגיש את זה ליושב-ראש הכנסת בדצמבר. 

היו"ר יעקב ליצמן:

 אני מבין שאין הערות. אם כך, נצביע. מי בעד בקשת מבקר המדינה לדחיית מועדים לפי סעיף 10(ו) לחוק מימון מפלגות, התשל"ג-1973? מי נגד?

ה צ ב ע ה
בעד - כולם

נגד - אין

היו"ר יעקב ליצמן:

הבקשה לדחיית מועדים לפי סעיף 10(ו) לחוק מימון מפלגות - נתקבלה. תודה רבה.


הישיבה ננעלה בשעה  10:35.
